
Definitio  et  ■  etymologia. 

,  pollutio,  seminis  nimia  copia  secreti  nec^ 
I  non  plerumque  insimul  prostatae  succi  secretionem  involun- 
I  tariam  significat.  . 

Voce  graeca  pollutio  gonorrhoea  appellanda  foret ,  ete¬ 
nim’ ?;  yovt]  siye  oyovos  genitura, » genus '  (semen)  et  peto  seu 
perto  fluo  audit.  Medici  autem  antiquioris  aevi  mucum  sub 
I  blenorrhdea  urethrae  exstillantem  puriformem  pro  spermate 
i  habentes ,  malum  hoc  genorrhoeam  nuncupavere ,  quo  no¬ 
mine  et  aevi  nostri  medici  ad  medorrhoeam  designandam, 

;  sive  veneream ,  sive  asyphiliticam  utuntur.  Quam  ob  rem 
i  nisi  confusionem  oriri  velimus  ,  ubi  de  involuntario  seminis 
\  fluxu  sermo,  ibi  nomine  gonorrhoeae  vix  utendum. 

Omni  jure  ergo  profluvium  hocce  spermatorrhoea  (iJrep- 
! /xa  semen ,  p£co  fluo)  vocari  potest ,  etiamsi  nonnulli  medi¬ 
corum  magis  scrupulosi  hac  voce  nonnisi  continuum  hu¬ 
moris  spermatici  fluxum^  ex  urethrae  orificio  intelligant, 
per  intervalla  autem  minora  majorave  recurrentem  pollu¬ 
tionem  adpellent.  v 

!  Rarius  vocabulum  graecum  synonymum  gonobolia,  go- 
nobolismus  morbosus,  —  ejaculatio  seminis  involuntaria  ^ 
in  usu  sunt. 

Divisio. 

;  Evacuatio  antea  commemorata  initio  nonnisi  frequens , 

!  aut  et  repetitis  eadem  nocte  vicibus ,  sponte  sub  insomniis 
I  lubricis  penisque  erectionibus  per  ejaculationes  singulas  con- 
i  tingit ,  pollutio  nocturna  dicta ,  quae  aegro  dormiente 
atque  utplurimum  in  dorso  jacente  accidit ,  qui  nunc  exper¬ 
gefactus  ,  quin  spermatis  e  pene  erecto  fluxum  amplius  reti¬ 
nere  fas  esset,  brevi  iterum  obdormiens  temporis  spatio  \  nunc 

non  evigilat ,  attamen  indusii  vel  lecti  linteaminum  et  tegu- 
metorum ,  minores  majoresve  plagae  rigidae,  ac  si  amylo  in 
aqua  cocto  immersae  fuissent ,  aqua  pura  non  delendae ,  il¬ 
lum  de  jactura  seminis  sub  somno  facta  edocent.  Sequenti 
plerumque  die  semet  quidpiam  delassatum  ,  morosum  ,  in  of¬ 
ficiis  suis  exequendis  solito  segniorem  sentit,  nec  non  cibos 
adpetit  avidius ,  id  quod  et  post  nobilium  jacturam  humorum 
aliorum  observandum.  Nonnulli  et  sub  somno  post  prandium 
capto  polluuntur. 

De  die  quoque  levioribus  irritamentis  voluptuosis,  lec- 
titatione  librorum  phantasiam  alentium  eamque  in  libidinem 
dirigentium,  aspectu  feminae,  fatuae,  picturae  etc.  inhonesta¬ 
rum  ,  sensibus  indecenter  blandientium  profluvium  sperma- 
tis  elicitur ,  pollutio  diurna  vocata,  quae  aegro  invigi¬ 
lante  absque  sensu  voluptatis,  pene  nunc  flaccido,  nunc  non¬ 
nisi  semierecto,  nunc  verum  sperma  nunc  prostatae  humorem 
in  lucem  edente  accidit;  pollutio  haec  spuria,  illa  ve- 
r  a  cognominanda  ;  tandem  vix  non  continuo  guttatim,  sine  do¬ 
lore  ,  haud  cum  titilationis  sensu  in  fossa  navicularis  regione, 
a  mechanica  solummodo  per  incessum,  equitationem,  alvi 
seu  urinae  excretionem,  coenam  etc  irritatione ,  rarius  cum 
membri  virilis  erectione  et  tunc  leviori  graviorive  cum  sen¬ 
su  dolorifico  evacuatio  procedit  —  sqermatorrhoea  c  o  m- 
p  1  e  t  a  adpellanda.  ’ 

Diurnis  pollutionibus  quodammodo  adnumerari  mere¬ 
tur  illa  humoris  spermatici  ejaculatio,  quae  prius  accidit, 
quam  vir  coitum  exercere  cupiens ,  vaginae  feminae  mem¬ 
brum  virile  immiserit. 

^Spermatorrhaea  diurua  nocturnis  rarius  occurrit, 
nunquam  autem  veluti  quidam  medicorum  contendunt  con¬ 
tinuo  stillicidio  effluit ,  nisi  fistulam  vesiculae  seminalis  ex¬ 
cipiamus. 

Quibusdam  sub  conditionibus  sine  dubio  praeprimis  noc¬ 
turnae  pollutiones  ad  relativam  sanitatem  conducunt,  quin 
ad  morbosas  affectiones,  si  limites  rectas  non  transeunt 
accedant ,  spe  rmator  rhoea  innocua  seu 

insons,  sic  dlcta ,  quae  apud  viros  robustos  juniores ,  unde¬ 
vicesimum  intra  et  trigesimum  annum,  vitam  viventes  lautam, 
coitum  vix  vel  plane  non  exercentes,  temperamento  fervido 
praeditos,  bene  nutritos,  sanquinolentos  ,  et  quidem  morbo¬ 
sis  ,  relative  raruis ,  attamen  saepesacpius  occurrit,  malos 
illos,  qui  morbosum  spermatis  dispendium  sequuntur,  ef¬ 
fectus  minime  inducens,  justo  regimine  diaetetice  quam  fa¬ 
cile  prohibendae. 

Dantur  etiam  pollutiones  intra  sanitatis  limitis,  quae  hanc 
non  solum  non  infestant  sed  potius  eidem  prosp<  hunt,  cri¬ 
sium  salutarium  vices  gerentes  ,  quae  nequaquam  dibilitati 
organorum  sexualium ,  utplurimum  sub  erethismo  adparenti 
et  causam  spermatorrhoeae  involuntariae  efficienti ,  debetur, 
sed  potius  abundantiae  spermatis,  plethorae  sic  dictae  semi¬ 
nali,  innititur;,  his  sub  circumstantiis  si  semen  virile  quodam¬ 
modo  non  evacitatur,  malos  succedere  observamus  effectus ; 
praepinmis  inamoenam  praessionis  atque  ponderis  sensatio¬ 
nem,  partem  pelvis  inferiorem,  ubinam  vesiculae  seminales  re¬ 
sident,  occupantem,  testiculorum  nec  non  funiculorum  sper¬ 
maticorum  tensionem  doloremque ,  persaepe  valde  intumes¬ 
centium  ,  animi  depressionem,  tristitiam  nonnunquam  in  ve¬ 
ram  melancholiam  ruentem.  Ejaculatione  seminis,  sive 
coitu  sive  involuntarie  elicita  symptomata  enarata  sensim  sen- 
simque  disparent,  sperma  effluens  solito  crassius,  magis  con- 
centratum,  atque  odorem  penetrantem  spargens  evadit. 

1  Diagnosis 

Statum  huncce  morbosum  in  genere  profluvio  seminis 
involuntario  ex  urethrae  orificio  procedente  cognoscimus , 
attamen  pudore  vel  saepissime  obcelatur,  quo  in  casu  medi¬ 
cum  observantem  phoenomena  jactura  spermatis  provocata 
ducant  est  necesse,  vel  cum  blenorrhoea  vesicali  aut  urethrae 
Commutatur,  praeprimis  si  semen  virile,  sicuti  non  infrequen- 
ter ,  sub  urinarum  mictu  aut  alvi  sepositione  excernitur.  Ast 
sperma  verum'  superficiei  urinarum  sempcr  sub  forma  floc- 
culorum^^^^^aibidorum  innatat,  serius  muci  gelatinosi  adinstar 

in  illis  dissolvitur ,  postremoque  sedimentum  album  formans 
praecipitatur ,  chartam  exploratoriam  caeruleam  colore  vi~ 
ridi  notat ,  exsiccatum  materiam  fragilem ,  pellucidam  relin¬ 
quit,  aeri  expositum  atmospbaerico  humido  sieco  siccum 
non  redditur  ,  imo  fermentationis  processum  aeetosum  subit, 
colorem  induit  luteum ,  mucidat  et  putrescit,  recens  in  aqua 
non  solubile ,  aeri  per  aliquot  temporis  momenta  expositum, 
connubium  cum  illa  init ,  quae  odorem  volatilem  ,  penetran¬ 
tem  haudve  amoenum  spargit. 

Symptomata  pathologicum  seminis  profluvium  concom- 
mitantia  atque  mala  posthuma  ex  hocce  morbo  proscatu- 
rientia  —  citius  tardiusve  —  secundum  aetatem,  constitu¬ 
tionem  aegri,  secundum  gradum,  causas,  morbi  durationem, 
quantitatem  et  repetitionem  aut  rariorem  aut  frequentio- 
rem  multum  variant ,  et  sive  ex  aliqua  labe  corpus  omne 
ejusque  vires  pessumdante,  sive  solummodo  ad  organa  ge¬ 
nitalia  restricta  originem  suam  repetunt,  saluti  eorum  qui 
illis  obnoxii  sunt ,  diversas  nunc  majores ,  nunc  minores 
'struunt  insidias ,  in  omni  vita  tam  plastica ,  quam  animali 
nec  non  psychica  conspicuas ,  in  genere  ab  auctoribus  re¬ 
feruntur  :  emaciatio  corporis  universi ,  genarum  pallor  aut 
squalor,  cutis  carniumve  laxitas*,  oculorum  sulcis  profundis 
caeruleis  circumdatis  splendor ,  facieique  interea  deligura- 
tae  ,  moestae  ,  fatuae  ,  senilis  evadentis  turgor  imminutus , 
virium  mus(?ularium  debilitas ,  languor ,  motuum  non  so¬ 
lum  intensiorum  atque  diutius  perseverantium ,  sed  etiam 
leviorum  recusatio  ,  imo  minimis  occupationibus  somaticis 
defatigatio ;  sensuum  hebetudo,  imprimis  sensus  visus,  ob¬ 
nubilatio  oculorum,  photopsift;  somnus  non  reficiens,  re- 
ceptivitas  erga  influxus  externos  justo  major ,  digestionis 
et  assimilationis  anomaliae  :  bradypepsia,  apepsia,  flatulen¬ 
tia,  acidum,  pertinax  alvi  obstipatio  5  facultatum  mentalium 
torpor ,  amnesia ,  mentis  imbecillitas ,  fatuitas ,  animus  de¬ 
jectus,  morosus,  tristis ,  timidus ;  variae  adfectiones  hypo¬ 
chondriacae,  algiae  organorum  abdominis,  spasmi,  convul¬ 
siones  ,  imo  ipsa  epilepsia ;  sudores  profusi ,  debilitantes , 

I  praematurum  capillorum  defluvium  (decalvatio)  impotentia 
virilis,  tabes  dorsalis  ac  febris  depascens  vitae  miserrimae 
I  sub  indefessis  conscientiae  cruciatibus  finem  imponunt,  avi¬ 
de  exoptatum.  ^ 

Praedictis  phoenomenibus  morbosis  sensim  sensimque 
increscentibus  consuetim  etiam  humoris  spermatici  fluxus, 

I  qualitate  sua  mutata  augetnr.  Quo  majores  malum  hocce 
progressus  fecit ,  eo  magis  semen  exstillans  tenuius,  palli¬ 
dius,  aut  ad  caeruleum  colorem  vergens,  nonnunquam  acrius, 
causticae  indolis,  imo  sanguine  tinctum  evadit ,  cum  orga¬ 
nicis  partium  sexualium  destructionibus  frequenter  ince¬ 
dens. 

Non  solum  viri  spermatorrhoea  molestantur,  sed  et 
feminae  eidem,  testantibus  Frank  aliisqne  auctoribus,  ob¬ 
noxiae  creduntur.  Sub  coitu  nimirum ,  ast  non  minus  sub 
alia  organorum  genitalium  sexus  sequiofis  irritatione  lasci¬ 
va,  V.  g.  sub  phantasiae  ludibriis  lascivis  in  utero  atque 
vaginae  canali  humoris  mucosi  copia  secernitur  justo  ma¬ 
jor,  quae  secretio  nonnisi  involuntarie  stillando  cum  sensu 
voluptatis  conjuncta  eo  magis  cum  pollutione  virorum  com¬ 
parari  potest,  quum  veluti  in  viris  ex  abusu  veneris,  sive 
licitae ,  sive  illicitae  oriatur ,  et  si  justo  frequentius  acci¬ 
derit,  aut  diutius  perduraverit  eosdem  ac  illa  effectus  de«* 
bilitantes  producendo  par  sit.  Rariora  sunt  autem  haec 
pollutionum  exempla ,  cujus  causa  in  eo  quaerenda ,  quod 
medico  easdem  observandi  aeque  ac  humorum  horum  na¬ 
turam,  examinandi  occasio  non  offertur;  ceterum  asserente 
Richter,  ista  humoris  secretio  non  pro  analogo  seminis 
fluxu  virilis  habenda ,  quia  feminis  vix  spermatis  secretio 
proprie  sic  dicta  adscribenda  venit. 

Aetiologia. 

Spermatorrhoea,  quam  insontem  dicimus,  in  abundante 
seminis  progeneratione ,  qualis  in  individuis  robustis ,  fer¬ 
vido  instructis  temperamento  ,  sanguinolentis  ,  vegetis ,  ca- 
stam  viventibus  vitam  obtinet ,  fundatur ,  quaque  fit ,  ut 

sperma  quantitate  justo  majore  in  vesiculis  seminalibus  ac¬ 
cumulatum  ipsas  tanto  adgrediatur ,  stimulo ,  quo  facultas 
earum  hocce  essentialium  corporis  organici  partium  extra¬ 
ctum  —  ut  nonnulli  agunt  —  retinendi  superetur  ,  conci- 
tataque ,  motrici  horum  organorum  facultate  ad  ejicien¬ 
dum  idonea  nec  non  necessaria ,  sperma  ipsum ,  humore 
glandulae  prostaticae  immixtum,  data  occasione  propellatur. 

Momentis  ad  spermatorrhoeam  morbosam  dispo¬ 
nentibus,  aetas,  temperamentum,  corporis 
constitutio,  morbi  praesentes  et  anteacti,  prae- 
primis  veneris  abusus  atque  masturbationis 
scelus  ad  numerantur,  contemplationi  nosti^ae  propius 
subjiciendis:  -  ' 

1.  Aetas.  Potissimum  pollutionibus  obnoxii  inveniun¬ 
tur  juvenes  aetati  virili  approximantes,  in  quibus  nimirum 
organa  sexualia,  nisu  plastico  in  illis  exsuperbante,  ad  pro¬ 
pagationis  opus  excoluntur  aptaque  redduntur,  quorum  vita 
antea  gliscens  nunc  manifestatur  nec  non  vigorem  majo¬ 
rem  nanciscitur.  Rarius  viri  pollutionibus  molestantur,  si 
viduos  coitui  adsuetos  excipimus ;  rarissime  seniculi.  Ubi 
autem  facultas  propagandi  jam  exstincta,  —  uti  in  senibus, 
in  annis  revolutionis,  clymactericis,  —  vel  ex  opposito  non¬ 
dum  evoluta  est,*— -  uti  in  infantibus ,  pueris  — ^  sperma- 
torrhoea  obvenire  non  posse  per  se  liquet.  * 

.  2.  Te  mp  eramentum  irritabile,  receptivitate  exal¬ 

tata,  debiliore  reactione  excellens,  majori  agilitate,  minori 
autem  robore  atque  constantia  notata ,  nec  non  habitus 
corporis  tener,  mollis,  neque  laboribus,  neque  inlluxi- 
bus  externis  adsuetus ,  horum  potius  solerti  fuga ,  morbis^ 
diuturnis  aut  frequentibus ,  vel  meditationibus  intensiori¬ 
bus ,  studiisque,  animi  pathematibus  deprimentibus,  vita 
sedentaria  pronato  trunco  diu  continua  et  s.  p.  debilita¬ 
tus,  ad  spermatorrhoeam  quammaxime  proclivitatem  augent, 
3.  Morbi  spermatorrhoeae  ortui  faventes  locales  cre¬ 
duntur  illi,  qui  vel  debilitatem  organorum  sexualium  pro¬ 
ducunt,  vel  stimulo  illorum  haecce  irritant;  blenorrhoea 


nimirum  urethrae  et  haemorrhoides  tumidae;  irritatio,  ip¬ 
sas  has  adfectiones  concommitans ,  ad  vesiculas  seminales 
facili  negotio  propagatur,  queis  stimuli  impatientiam  im¬ 
pertit  et  sic  involuntario  seminis  profluvio  ansam  praebet; 
obstructiones  viscerum  abdominalium ,  stagnationes  syste¬ 
matis  venae  portarum ;  vesicae  urinalis,  intestini  recti,  glan¬ 
dulae  prostatae ,  partium  adjacentium  affectiones  patholo¬ 
gicae,  tumores  inflammati  vel  non  inflammati,  abscessus, 
ulcera,  fistulae  ani,  ischuria,  —  ubi  evacuatio  seminis  nor-  > 
malis  retardata ,  stagnansve  in  vesicam  urinalem  retroce¬ 
dit  ,  serius  iterum  cum  mictu  effluens  —  saepe  saepius  dia- 
thesis  ad  sabuli  productionem,  imo  post  lypothimiam,  pol¬ 
lutiones  posthumas  fovet;  in  hydrophobia  laborantibus,  in¬ 
sultibus  convulsivis  detentis,  tetano  adfectis  sub  penis  ere¬ 
ctione  dolorifica  non  raro  sjpermatorrhoea  observatur;  sic 
et  valetudinarii  a  morbo  graviori  convalescentes,  robur 
pristinum  nondum  adepti,  ex  debilitate  universali  laboran¬ 
tes  spermatorrhoeae  obnoxii  inveniuntur. 

4.  Uberrimam  vero  atque  communissimam  saepe  per¬ 
niciosarum,  nec  facile  pharmacis  adaptatis  cedentium  pol¬ 
lutionum  fontem  certe  abusus  veneris,  nimis  frequenti  aut 
in  amplexu ,  aut  onaniae  scelere  consistens  exhibet.  Utro¬ 
que  in  casu  jactura  spermatis  valida,  tum  organorum  se¬ 
xualium  in  specie,  tum  corporis  universi,  exagitatione  ex¬ 
hauriente  praecessa ,  debilitas  summa  relinquitur :  semet 
per  sensilitatem  exaltatam,  morbosam  nervorum  agilitatem 
nec  non  stimuli  et  minimi  impatientiam,  virium  insimul 
muscularium  robur  infractum,  paucis  per  erethismum  de¬ 
clarantem.  Yerum  vero  ad  resarciendum  sperma  siv,p  per 
abusum  veneris,  sive  masturbationis  vitium  deperditum  ad¬ 
aequata  laticis  sanguinolenti  copia,  e  quo  paratur,  reliquis 
corporis  organici  partibus  detrahitur,  harumque  restaura¬ 
tio  et  nutritio  confunditur.  Universae  compagis  organicae 
pessumdatac  imbecilitas  exinde  enata  in  organa  genitalia 
refunditur,  et  spermatis,  quod  testiculi,  majori  quantitate, 
qualitate  insimul  alterata,  quo  intensior  atque  fi:equentior 

afflictio  viget,  secernere,  vesiculaeque  laxae  suscipere  ad- 
suevere,  involuntariae  ejaculationi  ansam  praebet. 

Speciales  autem  onaniae  causae  revera  frequentissime 
in  educatione  perversa  reperiuntur:  malum  consortium, 
mentis  occupatio  objectis  libidinosis,  sensuum  stimulus  at¬ 
que  phantasiae  imagines  indecenter  blandientes,  conversa* 
tio  cum  feminis  inhonestis,  ipsum  theatrum  juvenis  virtuti 
magis  periculosum  quam  proficuum  censetur. 

Infantes  ac  juvenes  huic  praeprimis  sceleri  obnoxii , 
evolutionem  corpotfis  sui  retardatam  praeseferunt,  diathesi 
scrophulosa,,  rachitica,  vel  proclivitate  in  efflorescentias 
chronicas,  turbis  in  digestionis  opere  utplurimum  insignem, 
non  mirandum  quod,  tali  sub  conditionum,  ratione  e  sti¬ 
mulis  et  levissime  irritantibus,  instinctus  sexualis  praema¬ 
ture  provocatur.  iVccusantur  apud  tenellos :  stragula  stricta, 
angusta,  titilatio  penis  a  nutrice  ut  infantem  clamantem  r 
quietum  reddat,  neglecta*  mundities  organorum  genitalium; 
abusus  diureticorum,  nec  non  pharmacorum  aj)hrodysiaco-  ; 
.  rum,  quae  congestionibus  abdomininalibus  favent,  entozoa,  j 
imprimis  ascarides,  per  consensum  irritantia ,  labes  haere-  3 
ditaria  et  s.  p. 

Causae  pollutionum  morbosarum  occasionales  ini 
adultis,  sicuti  tenellis,  nunc  in  nutritionis  conditione,  nunc  t 
in  pjiarmacorum  perverso  selectu,  nunc  in  stimulo,  a  fae-  1 
cibus  intestinum  rectum  onerantibus ,  aut  urinarum  seces-  ; 
su  impedito,  nunc  dormiendi  modo,  nunc  in  irritationibus^ 
per  vectionem  in  curro  seu  per  equitationem  mechanicis ,  i 
nunc  tandem  in  stimulis  psychicis  quaerendae. 

Nutrimenta  quod  attinet,  experientia  teste  edocti  ^ 
sumus,  coenam  ante  cubitum  immediate  aut  brevi  ante  as-  j 
sumtam  spermatorrhoeae  de  nocte  proliciendae  eo  magis , 
quo  lautior  fuerit ,  favere.  Cibi  digestu  difficiles ;  limaces,  j 
caseus,  copiosas  faeces  generantes,  legumina,  tubera  solani  . 
tuberosi,  aut  illi,  qui  aromate  copioso  aut  multo  salecon-^ 
diti  sunt,  aut  acrimoniam  qualemcunque  reconduiit,  utpote:  | 
radices  apii  graveolentis ,  petroselini ,  alii ,  cepae ,  raphani  | 

jsativi ,  asparagus  etc.  ad  spermatorrhoeae  originem  suam 
fconferunt  symbolam ;  nec  non  ova ,  tum  sorbilia ,  quum 
Iquae  dura  nuncupantur ,  pollutiones  facili  negotio  propul- 
lulare  dicuntur. 

Inter  p  o  tui  en  t  a  vinum,  praecipue  multo  alcohole  do¬ 
natum ,  cerevisia  non  rite  fermentata,  nec  minus  liquores 
jdestillati  saccharo  imbuti  atque  Punsch ,  data  dispositione 
iet  potus  arabicus  concentratus  spermatorrhoeam  producunt, 
iquatenus  systematis  sanguiferi  vitam  extollunt,  commovent, 
jthermogenesim  augent  atque  organa  versus  genitalia  justo 
sensiliora  urgent ,  nec  non  phantasiam  exaltant. 

I  Pharmacis  spermatorrhoeae  provocandae  aptis  ad- 
umerantur  illa,  quae  actionem  explicant  stimulantem  uro- 
oeticis  in-  organis  nec  non  in  sexualibus  ipsis  his  junctis ; 
piuc  praeter  balsama  nativa,  quaedam  remediorum  diureti- 
icorum  atque  aphrodysiacorum ,  cantharides  sive  interne , 
jsive  externe  adplicatae,  referendae  sunt  *).  Purgantium, 
jpraecipue  drasticorum  abusus  pollutionum  quoque  culpam 
^erit,  sanguinis  ad  organa  abdominalia  impetum  atque  ex- 
lorbitantiam  invitantium. 

Faeces  in  intestino  recto  accumulatae  ibidem  diutius 
jmorantes,  induratae  et  acrimoniam  acquirentes ,  ' aeque  ac 
ijurinae  in  vesica  retentio  pollutionem  gignendi  pares  cre- 
jduntur,  idque  sequenti  ex  causa:  quia  nimirum  vesiculas 
(seminales,  modo  mechanico*  et  dynamico  irritant.  Fortior 
iet  nixus  ad  alvum  seponendam  vel  urinam  mittendam  diur¬ 
nis  polluth^nibus  occasionem  praebet. 

’  Equitatio  atque  in  curribus  vecti  o' in  debilioribus 
jomnino  prophasin  spermatorrhoeae  sistere  possunt,  com- 
ijmotiones  propter  et  exinde  irritationes  mechanicas. 


)  Virum  quemdam  robustum,  fortem,  patrem  plurium  prolium 
quotiescunque  ipsi  emplastrum  vesicatorium  adplicatum  fue¬ 
rit,  imo  odore  cantharidum  involuntariam  spermatis  ejacula¬ 
tionem  perpessum  fuisse ,  enarrat  Wichmann. 

Plus  autem  ad  spermatorrhoeam  eliciendam  lectus 
mollis  e  plumis  confectus,  nimiopere  calefaciens,  longior 
quam  somno  dicata  mora  in  eodem,  situsque  supinus  mul¬ 
tum  contribuunt. 

Stimuli  psychici  omnium  frequentissime  sperma¬ 
torrhoeam  provocare  videntur.  Phantasia  nimirum  libidi¬ 
nosis  lascivisque  de  die  imaginibus  occupata ,  iisdem ,  aut 
lectione ,  aut  conversatione  feminarum  inhonestarum  de¬ 
tenta  ,  de  nocte ,  ubi  liberum  tenet  imperium ,  illas  imagi¬ 
nes  reproducit  'coloribus  vivacioribus  exornatas  voluptuo¬ 
sum  provocans  somnium.  Stimulus  a  sensorio  communi  ad 
organa  genitalia  per  nervos  nimiopere  agiles  divulgatus , 
reactionem  explicat  in  ipsis  his  partibus  ut  in  motum  er- 
rumpant  involuntarium  et  sperma  sub  voluptatis  sensu , 
quem  ectasin  vocamus,  evacuant.  In  debilioribus  interdiu  •, 
quoque  phantasiae  eximia  exagitatio  non  tantum  salacita¬ 
tem  in  venerem,  imo  spermatorrhoeam  provocare  potest. 
Lectio  librorum  romanticorum,  de  mutuo  amore  agentium, 
aspectus  picturae,  statuae,  aliorumve  objectorum  libidinem 
suseitantium ,  colloquia  lasciva ,  feminarum  impudicarum 
consortium ,  ipsumque  theatrum ,  ut  monuimus ,  totidem 
causas  spermatorrhoeae  sistunt.  Verumvero  et  animi  ad- 
fectus,  quemadmodum  observationes  docent,  dum  sat  ve¬ 
hementes  sint,  spermatorrhoeae  producendae  occasionem 4 
largiuntur.  Sic  legi,  studiosum  quemdam  improviso  terrore, 
perculsum,  extemplo  pollutionem  perpessum,  quae  hoc  ex  • 
tempore  saepesaepius,  quin  similis  causa  contigiiset,  reite¬ 
rabatur;  cuilibet  enim  physiologiae  gnaro  notum,  quanta 
animi  in  se  —  et  excretiones  exagitati  sit  potestas. 

Ex  his,  quae  de  spermatorrhoeae  causis  supra  relata  fuere, 
maxima  pro  parte  jam  liquet  quaenam  illius  sit  origo.  Quae¬ 
dam  nimirum  horum  momentorum  aberrantem  a  norma  in 
organis  sexualibus  sensilitatem  et  stimuli ,  etiam  minoris  im¬ 
patientiam  provocant ,  insimul  telae  muscularis  sphincteris 
vesicularum  seminalium  robur  atque  retinendi  facultatem  in¬ 
fringunt  ;  quaedam  vel  idiopathica  vel  sympathica  ratione  haec 

organa  ipsa  stimulo  justo  fortiori  adficiunt  et  motus  solicitant 
organicos, quibus  sperma  humore  glandulae  prostatae  commix- 
jtum,  yel  solus  humor  hicce  ejicitur.  Quo  major  illa  sensili- 
jtas  et  stimuli  impatientia,  et  quo  magis  tonus' sphinctexmm 
j infringitur  ,  eo  minori  irritatione  opus  erit  ut  spermatorrhoea 
iprogignatur  nec  non  frequentius  repetatur.  —  Ast  nonnulli 
polluuntur ,  quin  sufficientem  noscerent  causam ,  ubi  nimirum 
|spermatis  ipsius ,  etiamsi  quantitas  normam  non  excedat, 
istimulus  attamen  habitualis  spermatorrhoeam  provocandam 

j 

ipar  censetur. 

Prognosis.  ' 

Etiamsi  spermatorrhoea  interdum  nullis  non  cohamini- 
ibus  medicis  atque  pharmacis  ab  his  in  auxilium  vocatis  per¬ 
tinaciter  resistat :  praeceps  periculum  nunquam  minatur.  Ex- 
ii^tunt  exempla  ubi  homines  debiles  ,  teneri  ,  musculis  laxis 
|)raediti  hoece  malo  frequenter  diutiusque  vexantur,  quin 
Sanitatis  suae  jacturam  patientur;  incredibile  per  quot  tem¬ 
poris  spatium  hi  scelerosam  consuetudinem  absque  malis  se¬ 
quelis  exercent  a  juvenili  ad  senilem  usque  aetatem.  Nihilo- 
aninus  attamen  et  viri  temperamenti  fervidi ,  sanguinolenti  , 
k^obusti  revera  athletici ,  quamquam  rarius  pollutionibus  af- 
Ifiiciantur,  cum  malis  luctam  subeunt  posthumis.  Illae  qui¬ 
dem  pollutiones ,  quas  insontes  dicimus ,  nequaquam  timen- 
||iae,  quia  nonnisi  a  stimulo  seminis  liberant  accumulati;  ne- 
ijue  morbosae  nocturnae  dummodo  non  sunt  justo  copiosio- 
^•es  atque  frequentes  periculum  incutiunt.  Ceteris  pejores  ha¬ 
bentur  diurnae  abusu  veneris  aut  masturbationis  pecato  pro¬ 
genitae  ,  etenim  cum  debilitate  organorum  sexualium  pro¬ 
jectiore  incedentes ,  medici  conatus  ,  eo  magis  ,  quo  minus 
^sciva  aegri  consuetudo  in  onaniam  directa  sufferenda  est, 
pon  raro  irritos  reddunt.  Ad  gradum  certum  elevatae ,  im¬ 
primis  cum  febris  depascentis  phoenomenibus,  nec  non  tabis 
dorsalis  prodromis  decurrentes  vix  completam  sanationem 
jdmittunt ;  -  faventibns  sub  circumstantiis  pro  maxima  parte 

vitam  miseri  procrastinare  saltem  medicus  valebit,  facultate 
generandi  in  aeternum  prostrata. 

(Juae  morbis  ,  sive  localibus  ,  sive  universalibus  innitun¬ 
tur  ,  pro  faciliori  aut  difficiliori ,  quam  hi  admittunt  sanan¬ 
di  methodo ,  nunc  laetius  nunc  tristius  proferri  sinunt  prae¬ 
sagium. 

In  genere  de  spermatorrhoeae  fausto  aut  infausto  exitu 
vaticinans  medicus  ,  hujus  frequentiam  ,  causas  ,  morbi  du- 
rationem ,  aegri  constititutionem,  aetatem  atque  voluntatem 
respiciat  necesse  est. 

Therapia 

spermatorrhoeae  sequentibus  innititur  indicationibus  ; 

1.  Omnes  causae,  quae  vel  ad  spermatorr- 

hoeam  disponunt  vel  singulis  seminis  ejacu¬ 
lationibus  ansam  praebent  ut  evitentur  aut 
saltem  moderentur.  • 

2.  Ut  organorum  sexualium  sensilitas  ex¬ 
cedens  obtundatur,  eorumque  tonus  atque  ro¬ 
bur  restituatur  nec  non  confirmetur. 

3.  Ut  malis  spermatorrhoeae  posthumis, 
in  quantum  fieri  potest,  occurratur. 

Quod  primam  indicationem  concernit ,  arceantur  prae- 
ceteris  et  fugiantur,  quaecunque  iii  corpus  aut  animam  agen¬ 
do  genitalia  irritare ,  et  humorum  ad  eadem  congestiones  vel 
spermatis  plane  evacuationes  producere  valent.  Cura  di¬ 
recta,  in  praecavendis  et  medendis  pollutionibus  maximi 
habetur  momenti,  ita  quidem,  ut  haud  raro  suffuciat  ad  sper- 
mator  rhoeam  prohibendam  aut  saltem  refraenandam.  In  hunc 
finem  ad  omnes  aegri  rationes  animadvertens  medicus ,  mo¬ 
menta  nulla  non  nosogenetica  ,  quibus  singulis  in  casibus  pol¬ 
lutiones  provocantur  eruere  assidue  studeat,  queis  cognitis 
patienti  suo  regimen  idoneum  diaeteticum  atque  modum,  quo 
ipsae  causae  evitandae  sint,  praeseriberc  poterit. 

Omnium  primum  itaque  ubi  abusus  veneris  in  causa  est, 
aeger  monendus  nec  non  serie  exhortandus  ut  turpe  illud : 

pernieiosumqne  masturbationis  crimen  sedulo  cane  et  angue 
magis  fugiat,  a  coitu  non  tantum,  sed  et  a  consortio  sive  in- 
bonestarnm?  sive  libidinosarum  feminarum  abstineat,  autsal- 
fem  ejusmodi  usum  subjiciat  rationi,  id  quod  in  individuis,  quo- 
irum  potentia  sexualis  nondum  infracta  viget  occurrit,  quibus 
I  nonnisi  matrimonii  status  suadendus,  quo  ad  normalem,  vires 
jUiOn  exhaurientem  sexualis  nisus  exsecutionem  ducuntur.  Ve¬ 
rum  autem  1  nec  justo  juniorem  ,  nec  fervidam  ,  nec  multum 
ipostulantem  virginem,  nec  vetusculam  matronam  seligeret, 
quisque  perspicitur *  *), 

f  Omniaque  porro  evitet ,  quae  physico  aut  psychico  modo 
I stimulum  salacitatis  in  venerem  excitare  valent.  Phantasia  ab 
jideis  lascivis ,  ejusmodi  aegris  habitualibus  retrahenda  et  alia 
<in  objecta  seriosa  dirigenda.  Indefessa  invigilantia,  occqpatio 
! continua ,  motus,  labor  corporis  adeommodatus,  ad  djpfati- 
j.gajioirem  usque  exercitus,  animi  distractio  huicce  scopo  ^oum 
maxime  correspondent.  Aeger  nunquam  ante  cubitum  imme- 
idiate,  ast  aliquot  horas  antea  coenam  sumat 5  haec  ipsa  sit 
jfrugilis  ,  blanda  ,  digestu  facilis  ,  juscula  aquosa  ,  yel  tenuia 
.carnosa,  lac  aqua  dilutum,  plera,  fructus  horaei,  nonnun quam 
et  cibi  farinosi  atque  caro  vitulina  attamen  nec  sale  nec  aro- 
miiate  scatentes.  Loco  potulentorum  stimulantium,  calefaci- 
Ijcntium,  spirituosorum  bibatur  aqua  mera.  —  Corpus  emacia- 
itum  nos  ad  valde  nutrientes  cibos ,  queis  robur  atque  vires 
aegrorum  suffulcire  cuperemus  depressae  ,  non  seducat,  qua- 
^tenu^  principium  nutriens  dispositionem ,  organa  sexualia 
jpetere  ,  praeseferens ,  secretioni  seminis  maximopere  favet, 
Ituliq^e  modo  spermatorrhoeae  augendae  opitulatur ;  ex  op¬ 
posito  non  praetervidendum,  quod  digestionis  officina  quam- 
jmaxime  prostrata  illos  subigere  non  par  sit. 

Quando  vero  stimuli  impatientia  organorum  genitalium 
idecrementum  ac  digerendi  facultas  inerementum  ceperit,  tan- 
^dem  tempus  appropinquat  ubi  ad  magis  nutrientia,  deperditas 

^ —  ■■  ■  — 

*)  Aegrum  quemdam  solummodo  matrimonii  oHicio  revera  esse 
Ii  sanatum  Hufcland  testatur. 

vires  restaurantia  transitum  facere  valemus.  Hypostrophium 
sit  magis  duriusculum  quam  molle,  thermogenesim  non  mul¬ 
tum  capax,  ex  setis  equinis  constructum,  operculum  leve; 
aeger  nonnisi  tam  diu  in  lecto  commoretur ,  quamdiu  somno 
gaudet,  et  adsuescat  in  unoalterove  latere  jacendo;  ante  cu¬ 
bitum  urinam  mittat ,  curetque  ut  hunc  in  finem,  quam  pri- 
mum  nixus  monet,  de  nocte  quoque  expergefiat ;  alvum  sem- 
per  teneat  apertam;  alvi  obstipae  egelidis  non  irritantibus 
occurrendum  clysmatibus,  secus  expansum  intestinum  rectum 
praemendo vesiculas  seminales  irritat  et  spermatorrhoeae  favet. 
Debilioribus  atque  diurnis  pollutionibus  laborantibus  equitatio 
et  vectio  interdicatur ;  pharmaca  irritantia,  stimulo  specifico  in 
organa  uropoetica  et  sexualia  agentia  amoveantur  aut  eorum 
usus,  si  necessarius  esset  saltem  moderetur.  —  Morbis  sive 
organicis  sive  dynamicis  spermatorrhoeae  faventibus  eamque 
sustinentibus  medela  naturae  atque  formae  eorum  conveniens 
quantocius  opponatur.  ’  ' 

Ad  pollutiones  nocturnas  sub  erectione  membri  virilis 
contingentes  prohibendas,  suspensoria  e  linteo  confecta,  non 
calefacientia  ,  infibulatio  (consistens  in  annulo  metallico  pe¬ 
nem  cingente -—jam  Romanis  nota)  et  s.  p.  commendata  huic- 
ce  medelae  scopo  non  conducunt,  quatenus  facile ,  modo 
mechanico  penem  irritantia  atque  laedentia  inflammationi  aliis¬ 
que  malis  ansam  praebent  nec  non  ipsis  pollutionibus  opi¬ 
tulantur. 

In  casibus  pertinacibus  ac  rebellis  medici,  ubi  omnia 
conamina  illorum  frustranea  atque  irrita  reddita  fuere  ad 
exstirpationem  testiculorum  (castrationem)  confugium  sum- 
sere  ultimum  *). 

Quomodo  onaniae  crimini  occurrendum  ad  forum  po¬ 
tius  spectat  paedagogicum. 

Altera  indicatio  naturam  morbi  respicit,  erethis- 
mum  nimirum  organorum  genitalium ,  seu  nimiam  eorum 


*)  <Juodam  in  casu  castratio  radicalem  praestitit  sanationem! 
Mursina  T.  I.  n.  1.  .  . 

sensilitatem  atque  tonum  imminutum  aut  atoniam.  Illam  ob¬ 
tundere,  sedare,  hanc  ad  normalem  evehere  gradum,  medici 
est,  curam  spermatorrhoeae  molientis.  Suadebant  quidem 
nonnulli  ad  sedandam  sensilitatem  excedentem  organorum 
teenitalium  modum,  usum  narcoticorum:  opii,  hyosciami, 
pelladonnae ,  etc. ;  attamen  minus  quadrant  haec  remedia, 
jquia  incitatio,  quae  eorumdem  virtuti  pacanti  praecessit, 
phantasiam  extollendo  stimulum  atque  libidinem  in  venerem 
potius  suscitat,  id  quod  praeprimis  de  opii  virtute  valet  me- 
<lica.  Hunc  in  scopum  camphoram  majoris  esse  emolumenti 
pxperientia  docet ,  nam  constat :  camphoram  per  nares  ,  do- 
[mare  odore  mares  3  qua  navigatores  etiam  in  itineribus  suis 
jper  mare,  longius  temporis  spatium  durantibus,  abstinentiae 
gratia  utuntur,  facultate  propagandi  non  raro  hac  ex  causa 
jdestituti.  Camphoram  interne  aut  sub  forma  pulveris  propi¬ 
nant  ant  sub  forma  pilularum  veluti.  Rp.  Camphorae  rasae, 
^4myli ,  Sacchari  albi  grana  decem.  M.  f.  c.  s.  q.  Syrupi 
.Althaeae  pili.  Nro.  10,  quarum  duae  bis  de  die  sumuntur, 
aut  emulso  spurio  addunt.  Individuis  insimul  plethoricis, 
pulsu  pleno,  durove  praeditis,  ad  congestiones  seu  inflamma¬ 
tiones  pronis  cum  Nitro  et  cremore  tartari  copuletur.  Ex¬ 
terne  in  spiritu  vini  soluta,  sub  forma  lotionis  regioni  pubis, 
^inguinali  atque  perinaei  adplicari  potest,  nec  non  infra  scro¬ 
tum  ad  perinaeum  Camphoram  in  frustulis  adligare  nonnulli 
Tati  sunt. 

j- 

1,  Externe  praeterea  commendantur  lotiones  genitalium  et 
yicinarum  partium,  aceto  cum  frigido  aqua  temperato  aut 
Saqua  frigida  pura,  vel  balnea  universalia ,  vel  pediluvia  fri¬ 
gida;  adplicatio  oxycrati ,  glaciei.  Frigus  in  genere,  quod 
Ilis  adminiculis  organico  cum  corpore  venit  in  contactum , 
rosperum  exerit  effectum ,  compescendo  erethismum  et  so- 
icitando  in  contractionem  nisum.  Localis  vero  illius  adplica- 
io  subitanaea,  modumque  excedens  magis  irritando  quam 
Reprimendo  agit ,  ipsasve  erectiones  penis  efficit ;  hinc  suc- 
pessive  a  majori  ad  minoris  temperaturae  gradum,  atque  ad- 
^licationis  extensionem  transeundum.. 

Irritatio  vel  idiopathica  vel  sympathica,  si  sublata  catisa 
perstiterit  methodo  medendi  et  regimine  concordante  attti- 
phlogisticis  compescatur  ,  quae  et  pollutionibus  sic  dictis  in¬ 
sontibus  ,  ittio  et  tenae§etio  opponantur. 

iTono  organoruni  genitalium  restituendo  optiiiie  t*e- 
spondent  acida  mineralia,  quae  insimul  temperant  et  refri¬ 
gerant,  illis  amica,  qui  orgasmo  sanguinis  et  exinde  Con¬ 
gestionibus  in  diversas  partes  laborant,  nec  non  illiS,  qui 
tonico- nutrientia  non  bene  ferunt,  praeceleris  Fdixirium 
acidum  Halleri,  a  Wichmann  in  spermatorrhoea  diur¬ 
na  laudatum.  Becentioribus  temporibus  acidum  phosphori- 
cum  magnam  sibi  famam  acquisivit,  quod  in  aggregationis 
statu  suo  vitroso  sub  pillularum  forma  modo  sequenti 
praescriptum 

i 

Rp.  Acid.  phosphor;  vitr. 

Pulv.  cort.  chiii.  opt. 

Extr.  cort.  cascarillae' 

^  drachmas  du  as 

Limaturae  mart. 

drachmam  unam  et  semis 

Camphorae  rasae' 

drachm.  dimidiam 

M.  f.  m.  p.  e  qua  formentur  pili.  pond.  grani  unius  Con-^ 
sperge  pulv.  cort.  cinam. 

S.  bvei  0tuc!  ju  nel^men. 

a  Richter  commendatur,  ast  notandum  ne  affectio 
quaedam  pulmonum  adsit,  secus  contraindicatur. 

Praeterea,  Naphtha  vitrioli  cum  pulvere  radicis  Cina-  > 
momi  ad  guttas  decem  mane  et  vesperi. 

Neque  saccharum  Saturni  caute  adhibitum  medicorum 
deest  expectationi. 

Acidis  junguntur  oportune  roborantia  amara  et  amaro- 
adstringentia ,  a  quibns  aromatica  evitando  ad  cinchonam 
ipsumque  Martem  transgredimur,  Cujus  usum  tam  internum 
quam  externum  facimusi‘j  :  .  .  3 

Vatia  adhuc  ad  sanandam  spermatorrhoeam  remedia 
idhibuerunt  medici,  queis  adnnmeraii  merentur; 

tulveres  ab  Hoffmann 

Rp.  Ossis  Saepiae 
Cornu  Cervi 

fa  unciam  dimidiam 

Carb.  lixivae 
Succini 

Ta  drachm.  dua». 

Cort.  cascarillae 

drachmam. 

M.  f.  pulv.  aeqnabilis. 

IS.  ginen  ^affectoffet  \>oa  menb^  mit  3ucferwaffei-  ne^men. 

Saifit»Marie  inTeteratas  pollutiones  aqua  calcis  lacti 
admista,  sanasse  refert# 

Itt  nimia  laxitate  et  atonia  organorum  genitalium  Rich- 
t  e  r  pulverem  foliorum  uvae  ursi ,  a  scrupulo  ad  drach¬ 
mam  usque  laudat. 

Virtus  radicis  Parairae  bravae  et  radicis  Ginsengae , 
magni  praetii  et  non  officinalium ,  quas  nonnulli  laudant , 
nondum  sat  nota. 

Localia  remedia ,  praeprimis  adcommodata,  sunt :  fre- 
quentiores  lotiones  penis  et  scroti  cum  aquae  menthae  pi- 
peritae  vinosae,  Spiritus  formicarum,  Spiritus  Serpilli  «a 
! drachmis  duabus,  Balsami  Peruviani  drachma;  frictiones 
€x  Camphora,  Sulph.  aetherico  et  Tinct.  Cantharidum, 
Nec  desunt ,  qui  in  cruris  interna  faciei  parte  fonticulo- 
irum  formationem,  aut  inductionem  setacei  suadent, 
i  Spermatorrhoeae  tandem  mala  posthuma  in  languore 
virium  vitalium  universali  et  nutritione  prostrata  atque  ex¬ 
inde  retardata  aut  retenta  restauratione  fundata,  pro  diver¬ 
sitate  morbi,  diversam  quoque  exigunt  medelam.  In  genere 
regimen  absque  stimulo  nutriens,  restaurans  nec  non  robo- 


rans  illis  opponendum;  pro  vario  debilitatis  gradu,  nunc 
leniora  nunc  cfficaciora,  juscula  limacum,  serpentem,  amy¬ 
lum  ,  lac  asininum ,  lichen  islandicum ,  caragahen ,  cincho- 
nam ,  ferrum  in  auxilium  vocantur  medicamina. 


n 


Theses  defendendae. 


1. 


Natura  sanat,  medicus  ©urat,  ideo  multi  sanantur, 
naie  curati. 


2. 

Status  virium  ex  oculo^  Cfrtius  quam  ex  pulsu  noscitur. 


3. 

Venus  enervat  vires  sic  copia  Bachi 

—  —  —  —  debilitatque  pedes. 

4. 

Notio  syphilidis  lalentis  est  delenda. 

* 

5. 

Remedia  absulute  diuretica  non  dantur. 


Virgil. 


6. 

In  curandis  feminarum  morbis  prudentia  scientiam 
iraecedit. 

7. 

Sectio  vesicae  urinariae  lateralis  minus  portendit  pe- 
iculum,  quam  illa  supra  symphysim  ossium  pubis. 

8. 

Destruit  coquus,  quod  reparat  medicus. 

9. 


Acr  atmosphaerisus  sistit  aggregationem  mechanicam. 

10. 


Sola  praxis  nosocomialis  medicum  tironem  excolere 
valet. 


11. 


Medicus  non  solum  minister  sed  et  magister  sit  na¬ 
turae. 


12. 


Entia  vegetativa  ab  animalibus  haud  discrepant. 

